கேள்வி: அமீதா ஒசைன் - ஆரம்பகால வாழ்க்கை பற்றி விளக்கவும்.
பதில்: File:Dr. Kamal Hossain at Notre Dame University Bangladesh.jpg அமீதா 1936 ஆம் ஆண்டு ஐதராபாத்தில் பிறந்தார். தற்போது பாக்கித்தான் நாட்டிலுள்ள சிந்து மாகாணம் இந்த இடம் உள்ளது. இவரது குடும்பத்தில் இருந்த மூன்று பெண் குழந்தைகள் மற்றும் மூன்று ஆண் குழந்தைகளுக்கும் இளையவராக இவர் அக்குடும்பத்தில் பிறந்தார். தந்தை நீதிபதி என்பவதால் வெவ்வேறு ஊர்களுக்கு பணி நிமித்தமாக மாறுதல் பெற்று சென்று விடுவார். குழந்தைகள் எழுவரும் தாயாரின் அரவணைப்பில் கராச்சியில் வாழ்க்கை நடத்தினர். அமீதா ஒரு கன்னிமட பள்ளியில் தொடக்கக் கல்வியைப் பெற்றார். அமெரிக்காவின் மாசாசூசெட்சில் உள்ள தனியார் கல்லுரியான வெல்லெசுலி கல்லூரியில் வரலாறு மற்றும் இலக்கியத்தில் பட்டப் படிப்பையும், இங்கிலாந்திலுள்ள ஆக்சுபோர்டு பல்கலைக்கழகத்தில் வரலாறு பாடத்தில் முனைவர் பட்டத்தையும் பெற்றார்.
கேள்வி: அமீதா ஒசைன் - தனிப்பட்ட வாழ்க்கை குறித்து விரிவாக சொல்லுங்கள்.
பதில்: File:Kamal Hossain and Hameeda Hossain.jpg 1992 ஆம் ஆண்டு வங்கதேசத்தில் இருந்த கானோ போரம் என்ற அரசியல் கட்சியின் தலைவரான கமல் ஒசைனை அமிதா திருமணம் செய்து கொண்டார். இவர்களுக்கு திரைப்படத் தயாரிப்பாளரான தினா ஒசைன், வழக்கறிஞர் மற்றும் எழுத்தாரான சாரா ஒசைன் ஆகிய இரு மகள்கள் உள்ளனர். சாரா ஒசைன் “ஆனர்” என்ற இதழின் இணை ஆசிரியராக குற்றங்கள், முன்னுதாரணங்கள் மற்றும் பெண்களுக்கு எதிரான வன்முறைகளுக்கு குரல் கொடுக்கும் விதமாக பதிவிட்டு எழுதி வருகிறார்.
கேள்வி: அமீதா ஒசைன் - விருது பற்றி நீங்கள் என்ன அறிந்துள்ளீர்கள்?
பதில்: அமீதா ஒசைனுக்கு 2021 ஆம் ஆண்டு வங்கதேச மேம்பாட்டு முயற்சி வாழ்நாள் சாதனையாளர் விருது வழங்கி கௌரவிக்கப்பட்டது. BDI, அமெரிக்கா சேர்ந்த சார்பற்ற ஆராய்ச்சி மற்றும் தனித்துவ அறிஞர்கள் மற்றும் நிபுணர்களின் வழக்கறிஞர்கள் குழு ஒரு செய்திக்குறிப்பில் இந்த அறிவிப்பை வெளியிட்டுள்ளது. 2012 ஆம் ஆண்டில் நிறுவப்பட்ட இந்த விருது, வங்காளதேசத்தின் வளர்ச்சிக்கு வழிவகுத்த மற்றும் அதன் குடிமக்களின் வாழ்க்கைத் தரத்தை மேம்படுத்திய சவால்கள் மற்றும் இலட்சியங்களைப் புரிந்துகொள்வதில் குறிப்பிடத்தக்க பங்களிப்பை வழங்கிய சிறந்த நபர்கள் அல்லது அமைப்புகளை கௌரவிக்கும் வகையில் வடிவமைக்கப்பட்டுள்ளது.